Tintins oplevelser

Tintins oplevelser (fransk: Les Aventures de Tintin) er en serie af tegneseriealbummer skabt af den belgiske tegner Georges Remi (1907–1983), der skrev under pseudonymet Hergé. Serien er en af de mest populære europæiske tegneserier fra det 20. århundrede med oversættelser offentliggjort på mere end 50 sprog og mere end 200 millioner solgte eksemplarer indtil 2003. 

Serien dukkede op i Belgien 10. januar 1929 i Le Petit Vingtième, et ugentlige børnetillæg til den belgiske avis Le XXe Siècle. I 1940 flyttede serien over i Le Soir, og i 1946 over i Le Journal Tintin. Hergé skabte Studios Hergé, der fremstillede serien med i alt 24 album. Tintins oplevelser er efterfølgende blevet omarbejdet til radio, tv, teater og film.

Det bemærkes, at de første album, Tintin i Sovjetunionen, Tintin i Congo og Tintin i Amerika, mangler en samlet fortælling gennem de hele album, men består af mange forskellige mindre historier. På den måde er Faraos cigarer det første album med en eneste fortælling.
Tintin og hajsøen er ikke tegnet af Hergé, men består af dele af en tegnefilm, og har kun 44 sider, mens alle de andre (frem til Tintin og picaroerne) har 62 sider.

Kontekst 
Seriens tidlige historier foregår stort set på grundlag af begivenheder i det 20. århundrede. Disse tidlige historier afspejlede i høj grad Hergés egen vurdering af disse. Senere historier er dog fri fantasi og uden dagsaktuelt politisk indhold. Historierne består som regel af en hovedhistorie, der imidlertid blev suppleret med alskens mindre sidespring, som egentlig ikke har noget med hovedhistorien at gøre, men som bidrager til at give denne farve.

Tegneteknik 
De tidlige album blev lavet i enkel sort-hvid streg. I de senere historier (også reviderede udgaver af de første historier) er der derimod gjort meget ud af fx baggrundsscenerier og andre detaljer, og de kom i farver. Serien er blevet beundret for sine rene, udtryksfulde tegninger i Hergés "ligne claire" ("klar linje") stil.

Persongalleri 
Seriens helt er Tintin, en ung belgisk journalist. Han bliver hjulpet af sin trofaste foxterrier Terry (Milou i de originale franske udgaver). Senere kom de meget populære tilføjelser som omfattende den højrøstede, ofte bandende, kyniske og alkoholiske sømand kaptajn Haddock (fransk: Capitaine Haddock; kan oversættes til kaptajn Kuller), den meget intelligente, men hørehæmmede professor Tournesol (fransk: Professeur Tournesol; kan oversættes til professor Solsikke) og andre bifigurer, såsom de inkompetente detektiver Dupond og Dupont (fransk: Dupont et Dupond).

Plots 
Seriens velunderbyggede
plots omhandler en række forskellige genrer, blandt andet mysterier, politiske thrillere og science fiction. Historierne blander elementer af virkelighed, fantasi, mystik og politik. Som regel afspejler historierne for en stor del af den virkelige verden igennem de daværende politiske strømninger, tekniske landvindinger og sociale forhold. Eventyrene involverer typisk smugling, kidnapning, spionage, revolution og lignende emner.

27. oktober 2011 havde den animerede spillefilm, Tintin: Enhjørningens hemmelighed, dansk premiere. Filmen blev godt modtaget i pressen med bl.a. 5 stjerner i Politiken, hvor journalist Søren Vinterberg skriver: "Spielbergs Tintin er næsten perfekt" og "...det lykkedes at omsætte Tintin vellykket til film". Tidligere er også Tintin og Soltemplet og Tintin og Hajsøen udkommet som animerede spillefilm. Den sidste er baseret på et selvstændigt manuskript, der også blev omarbejdet til tegneseriealbum.

Historie 
Det var den danske Palle Hulds (1912–2010) Jorden rundt på 44 dage som 15-årig i 1928, der inspirerede Hergé til at skabe Tintin. Georges Remi (Hergé) fandt på figuren Tintin, mens han arbejdede på den belgiske avis Le XXe Siècle (dansk: det 20. århundrede). Den første udgivelse med Tintin var Tintin i Sovjetunionen (fransk: Tintin au pays des Soviets). Denne tegneserie, der involverede Tintin til at kæmpe mod de socialistiske myndigheder i Sovjetunionen, blev trykt i Le XXe Siècles tillæg for børn, Le Petit Vingtième fra 10. januar 1929 indtil 11. maj 1930. Serien blev en øjeblikkelig succes, salget af torsdagsudgaven af avisen steg med hele 600 %. Hergé endte med at skrive og kaldte det nu for Tintins oplevelser, hvor han sendte sin helt til rigtige steder såsom Månen, Belgisk Congo, USA, Egypten, Indien, Kina og Storbritannien, og også til fiktive lande i sin egen udformning, såsom den latinamerikanske republik San Theodoros, det østeuropæiske kongerige Syldavien eller den fascistiske stat Bordurien med diktatoren Pleksy-Gladz i spidsen.

I maj 1940 invaderede Nazi-Tyskland Belgien da 2. verdenskrig brød ud i hele Europa. Selv om Hergé kortvarigt flygtede til Frankrig og betragtedes som en selvvalgt eksilforfatter, besluttede han sig i sidste ende for at vende tilbage til sit besatte hjemland. For at sikre deres egen dominans, lukkede de nazistiske myndigheder Le XXe Siècle og efterlod Hergé arbejdsløs. På jagt efter arbejde fik han et job som illustrator på Belgiens førende avis, Le Soir, hvor han fik lov til at fortsætte publikationen under tysk ledelse. 17. oktober 1940 blev han redaktør for avisens børnetillæg Le Soir Jeunesse, hvor han satte sig for at skabe nye Tintin-eventyr. I dette nye og mere hæmmende klima kunne Hergé ikke længere udforske politiske temaer i sine eventyr af frygt for, at han kunne blive arresteret af Gestapo. Som Tintinologen Harry Thompson bemærkede, kom Tintins rolle som reporter til en ende og blev erstattet af den nye rolle som opdagelsesrejsende, hvilket ikke var et politisk følsomt emne.

Med afslutningen af krigen forlod Hergé Le Soir, og i 1946 fortsætte Tintins oplevelser i det nye Tintin-magasin (fransk: Le Journal de Tintin). Endelig nåede Hergé med Tintin-serien sit højdepunkt i 1950, da han skabte Studios Hergé. Studios Hergé producerede otte nye Tintin-album, farvelagde og omformaterede flere gamle Tintin-album, og afsluttede 23 album i serien. Studios Hergé fortsatte med at udgive yderligere publikationer indtil Hergés død i 1983. I 1986 blev et ufærdigt album udgivet, da Studios Hergé blev opløst, og dets aktiviteter blev overført til Hergé Foundation. Tintins oplevelser fortsætter med at underholde nye generationer af tintinfans i dag.

Tintin-album udgivet på dansk

Tintin – oversigt 
Nedenstående ses en mere detaljeret oversigt over de fransksprogede og de danske udgaver. Forklaring til de forskellige udgaver følger efter oversigten og i artiklerne om de enkelte album.

Spillefilm og tegnefilm med Tintin 
 Tintin på skattejagt (Tintin et le Mystère de la Toison d'Or, spillefilm 1961)
 Tintin og de blå appelsiner (Tintin et les oranges bleues, spillefilm 1964)
 Tintin og det hemmelige våben (tegnefilm 1964)
 Tintin og soltemplet (Le temple du soleil, tegnefilm 1969)
 Tintin og hajsøen (Le Lac Aux Requins, tegnefilm 1972)
 Hergé: The adventures of Tintin, All 21 adventures on 7 DVDs, tegnefilm 1991) (DVD-boks med de fleste eventyr (fra og med Tintin i Amerika, til og med Tintin og picaroerne))
 Tintin et moi (Tintin og mig) et meget rost filmportræt af Hergé og tegneseriefiguren Tintin skabt af Anders Østergaard og Angel Films, 2003 (dokumentarfilm 75 min.)
 The Adventures of Tintin: Secret of the Unicorn en motion capture film, instrueret af Steven Spielberg, produceret af Ringenes Herre-instruktøren Peter Jackson. Det var Hergé selv der ville have at Steven Spielberg skulle instruere tilbage i 80'erne. Hergé døde, lige inden han skulle mødes med Steven Spielberg. De skulle tale om den kommende Tintin-film. Spielberg genoptog projektet i 2001. Filmen blev optaget i starten af 2009, med Jamie Bell som Tintin, Andy Serkis som kaptajn Haddock, Daniel Craig som Rackham den Røde, og Simon Pegg og Nick Frost som Dupond og Dupont. Filmen havde verdenspremiere 22. oktober 2011 i Bruxelles.

Hørespil med Tintin 
Udgivet på LP og kassettebånd, først på pladeselskabet philips, siden på Johnny Reimars mærke Starbox i årene 1972-1983 (udgivelsesår i parentes)
 Den sorte ø (1979)
 Krabben med de gyldne kløer (1975)
 Den mystiske stjerne (1978)
 Enhjørningens hemmelighed (1976)
 Rackham den Rødes skat (1976)
 De syv krystalkugler (1972)
 Soltemplet (1972)
 Månen tur-retur, 1. del (1982)
 Månen tur-retur, 2. del (1983)
 Det hemmelige våben (1974)
 Koks i lasten (1980)
 Tintin i Tibet (1980)
 Flight no. 714 til Sydney (1974)
 Alle tiders Tintin (1981)
 Tintin og picaroerne (1977)
 Jul med børnenes favoritter - fire hits (1978 (ikke med i den egentlige hørespilsserie, men indeholder dog en julesang "Tintin i Julestemning med hele holdet fra hørespilene"

 Danske stemmer i hørespillene 
 Bob Goldenbaum (Tintin)
 Peter Kitter (Haddock / Nestor + diverse)

Medvirkende igennem serien:
 Jørn Rose (Max Bjævermose / Tournesol + diverse)
 Svend Bjerre (Tournesol + diverse)
 Inge Ketti (Bianca Castafiore + diverse)
 Kate Mundt (Bianca Castafiore + diverse)
 Poul Glargaard (fortæller + diverse)
 Lykke Nielsen (diverse)
 Henning Vilén (fortæller)

 Tintin-litteratur på dansk 
Publikationer på dansk om Tintin-relaterede emner og/eller om Hergé.
 50 år med Tintin; Runepress, 1979;  / 
 Hergé – Bogen om Tintin og hans skaber; Carlsen, 1983;  / 
 Leve Tintin; Carlsen, 1987;  / 
 Tintin og hans skaber; Carlsen, 1989;  / 
 Er du tintinolog? Internationalt Forlag, 1995;  / 
  Hergés gådefulde leg med ord: oversættelseskritik af Det gådefulde juveltyveri ved Jørgen Sonnergaard på baggrund af en tekst-og billedanalyse af Hergés Les Bijoux de la Castaiiore; kandidatspeciale, Handelshøjskolen i København, 1999
 Tintin – En rejse gennem Hergés univers; Carlsen, 2005; 
 Hergés oplevelser; Forlaget Fahrenheit, 2005; 
 Har du sagt neger i dag? – 'Tintin i Congo' og det politisk korrekte sprog; kandidatspeciale, Københavns Universitet, 2008
 Tintin & Co. Cobolt, 2008; 
 Hergés liv og værk 1; Cobolt, 2008;  (udgivet af Cobolt, selv om der står Carlsen på forsiden)
 Hergés liv og værk 2; Cobolt, 2009; 
 Hergés liv og værk 3; Cobolt, 2011; 
 Tintin & ToRS; ToRS, Københavns Universitet, 2014; 
 Kaptajn Haddocks ordbog; Cobolt, 2019; 
 Professor Tournesols konversationsleksikon''; Cobolt, 2021;

Referencer

Eksterne henvisninger 

 Tintin official site
 The Cult of Tintin at Tintinologist.org
 Tintin og Alfabetkunsten online, rentegnet og færdiggjort af Yves Rodier 
 DRs tema: "Tintins far – 100 år"
 Tintin på ComicWiki

Tintin-universet
Tegneserier fra Belgien
Kultur i Belgien